Кірыл Яўгенавіч Коктыш

Кіры́л Яўге́навіч Ко́ктыш () — расійскі палітолаг родам з Беларусі.

Кандыдат палітычных навук (1999), доктар палітычных навук (2021). Прафесар кафедры палітычнай тэорыі Маскоўскага дзяржаўнага інстытута міжнародных адносін. Выступаў прапагандыстам рэжыму ЛукашэнкіКоктыш, Кирилл.

 Біяграфія 
Нарадзіўся 30 лістапада 1968 года ў МінскуКирилл Коктыш: Национальные социокультурные коды сближают народы  [Кірыл Коктыш: Нацыянальныя соцыякультурныя коды збліжаюць народы] — Афіцыйны сайт Пастаяннага камітэта «Саюзнай дзяржавы», 13.07.2015. У 1985—1986 гадах вучыўся на філалагічным факультэце БДУ, дзе вывучаў англійскую, беларускую, лацінскую і рускую мовы. У 1988 годзе паступіў на факультэт міжнароднай інфармацыі Маскоўскага дзяржаўнага інстытута міжнародных адносін (МДІМА), дзе вывучаў міжнародную журналістыку, а таксама англійскую і індзійскую мовы. У 1993 годзе скончыў факультэт міжнароднай інфармацыі МДІМА.

У 1993—1996 гг. працаваў журналістам інфармацыйнага агенцтва UPI па Беларусі, быў выканаўчым дырэктарам агенцтва «Пармікс» у Мінску. Ажыццявіў некалькі піяр-праектаў, у тым ліку прэс-канферэнцыю А. Лукашэнкі ў 1994 годзе. Працаваў галоўным спецыялістам Аналітычнага цэнтра пры ўрадзе РасііПреподаватели специальных дисциплин МГИМО. У 1996 годзе паступіў у аспірантуру МДІМА на кафедру паліталогіі, якую скончыў у 1999 годзе. З 1997 года — выкладчык кафедры палітычнай тэорыі факультэта паліталогіі МДІМА. Аўтар аналітычных даведак і рэкамендацый для неназваных кліентаў па палітычнай сітуацыі ў Беларусі, ва Украіне і расійскіх рэгіёнах. 30 верасня 1999 года атрымаў навуковую ступень кандыдата палітычных навук. У 2000 годзе выдаў манаграфію «Трансфармацыя палітычнага рэжыму Рэспублікі Беларусь». З 2001 года стаў рыхтаваць аналітычныя даведкі пра палітычна-гаспадарчае становішча ў Беларусі для Міністэрства замежных спраў Расіі з парадамі і кіраваць адпаведнымі даследчымі праектамі МДІМА. У 2003 годзе кіраваў правядзеннем палітэканамічнага даследавання Казахстана. У 2003—2005 гадах ствараў такія аналітычныя даведкі наконт Украіны. Пазней стаў пісаць такія ўнутрырасійскія даведкі пра Ненецкую аўтаномную акругу, Кастрамскую вобласць, Прыморскі і Хабараўскі краі. У 2009 годзе выдаў 2 працы: «Пралегамены да антрапалогіі крызіса нашага часу» і «Сеткавыя аспекты кампетэнтаснага падыходу да вышэйшай адукацыі».

На 2023 год прафесар Маскоўскага дзяржаўнага інстытута міжнародных адносін, адказны сакратар Савета Расійскай асацыяцыі палітычных экспертаў і кансультантаў.

 Працы і погляды 
Аўтар двух бестселераў па тэорыі палітыкі — «Тэорыя метафары і палітычныя інстытуты» і «Дыскурс рацыяналізму, свабоды і дэмакратыі». Падчас прэзідэнцкіх выбараў 2006 года выступаў з крытыкай рэжыму Лукашэнкі, але не пазней за 2014 год перайшоў на пазіцыі яго абароны. Неаднаразова выступаў з каментарамі па міжнароднай і ўнутрыбеларускай палітыцы ў СМІ Беларусі, Расіі і 3-х краін.

Займаецца аналізам сучаснага прыкладнога выкарыстання беларускіх дэмакратычных ідэй дэмакратыі і свабодыПо ту сторону процедурной демократии [Па той бок працэдурнай дэмакратыі] — Известия, 21.07.2015.

Падтрымліваў «мінскую пляцоўку» ў якасці цэнтра магчымага ўрэгулявання ўкраінскага крызісаВстреча в Минске стала фактическим признанием Европой Лукашенко [Сустрэча ў Мінску стала фактычным прызнаннем Еўропай Лукашэнкі] — БелТА, 27.08.2014.

Выступае ў падтрымку эканамічнай інтэграцыі Беларусі з Расіяй і развіццё Еўразійскага эканамічнагага саюзаПроживут ли Россия и Беларусь друг без друга? Взгляд политолога [Ці пражывуць Расія і Беларусь адно без аднаго? Погляд палітолага] — СБ. Беларусь сегодня, 20.08.2020.

Падчас пратэстаў 2020 года ў Беларусі заняў бок урадаКритиканство беглой оппозиции — вой от безысходности или бизнес-проект? [Крытыканства збеглай апазіцыі — вой ад безвыходнасці ці бізнес-праект?] — СБ. Беларусь сегодня, 14.02.2021, займаўся агітацыяй супраць страйкаўК каким экономическим потерям могут привести призывы к забастовкам, рассказал доцент кафедры политической теории МГИМО Кирилл Коктыш [Да якіх эканамічных страт могуць прывесці заклікі да страйкаў, распавёў дацэнт кафедры палітычнай тэорыі МГІМО Кірыл Коктыш] — Беларусь 1, 09.09.2020К. Коктыш: Призывы к забастовкам не получили поддержку у белорусов [К. Коктыш: Заклікі да страйкаў не атрымалі падтрымкі ў беларусаў] — Беларусь 1, 07.12.2020, прапагандысцкай падтрымкай Усебеларускага народнага сходуК. Коктыш: «ВНС — это диалог власти и народа» [К. Коктыш: «Усебеларускі народны сход — гэта дыялог улады і народа»] — Беларусь 1, 08.02.2021. Крытыкаваў увядзенне санкцый супраць рэжыму Лукашэнкі і дзеянні міжнароднай супольнасці па дапамозе беларускаму дэмакратычнаму рухуОчередной «акт о демократии» не несет ничего нового, но открывает Беларуси новые возможности [Чарговы «акт аб дэмакратыі» не нясе нічога новага, але адчыняе Беларусі новыя магчымасці] — СБ. Беларусь сегодня, 20.11.2020К. Коктыш: Вмешиваясь во внутренние дела Беларуси, Польша преследует свои эгоистичные интересы [К. Коктыш: Умешваючыся ва ўнутраныя справы Беларусі, Польшча пераследуе свае эгаістычныя інтарэсы] — Беларусь 1, 03.12.2020.

 Сям’я 
Бацькі пражываюць у Мінску.

Жанаты другім шлюбам. Паводле публічных крыніц, мае чатырох дзяцейБиография Кирилла Коктыша .

Катэгорыя:Журналісты Расіі
Катэгорыя:Прапагандысты Расіі
Катэгорыя:Прапагандысты Беларусі
Катэгорыя:Палітолагі Расіі